Danmarks helt i tårer etter triumfen: - Jeg er så lykkelig
– Danmark vinner OL-gull for herrer! Vipper meritterte Frankrike av pinnen. Den aller, aller største favoritten. Kanskje enda større favoritt enn våre egne håndballjenter, utbrøt Harald Bredeli i TV 2s kommentatorbås. – Gratulerer Danmark! En fantastisk prestasjon, fortsatte han etter at sluttsignalet i Rio var gått. Se bildene! Rasende trenere kastet klærne etter bronsefinalen Danmark slo to ganger regjerende OL-mester Frankrike med sifrene 28-26 og tok sitt første OL-gull i håndball for menn noensinne. Samtidig sikret de nasjonens andre gull. Legger du på de seks sølvmedaljene og sju bronsene, kan Danmark se tilbake på sitt beste sommer-OL siden 1948. 15 medaljer er fasiten etter endt OL, fem flere enn målsettingen, og gjorde at landet tok igjen Sverige (2-6-3) på medaljestatistikken og ble beste nordiske nasjon. Det står i stor kontrast til Norge (0-0-4), som har levert sitt svakeste OL på 52 år, siden 1964. Fått med deg? Toppidrettssjefen mener Thorkildsen lyver Finalens gigant ble Mikkel Hansen, som noterte seg for syv mål på i den første omgangen og som kan smile ekstra bredt når han returnerer til sitt klubblag etter sommeren. Han spiller nemlig for franske Paris Saint-Germain til daglig. – Jeg vet ikke hva jeg skal si. Det er helt fantastisk. Vi fikk en veldig god start. I de andre finalene mot Frankrike har vi startet dårlig, men i dag fungerte taktikken vår. Må jeg gå i garderoben nå? Jeg er så lykkelig. Jeg skal få gullmedalje snart, sier han med gledestårer i ansiktet til danske DR1, ifølge Ekstra Bladet. Husker du? Hansen reddet dansk OL-håp med «umulig skudd» i 2008 Og mens danskene kan juble for sitt første OL-gull i håndball på herresiden noensinne, måtte franskmennene deppe for sølv. Laget hadde vunnet sine siste 10 finaler og var regjerende OL- og VM-mester før turneringen, akkurat som Norges håndballjenter. I likhet med Thorir Hergeirssons jenter kunne Frankrike vinne sitt tredje strake OL-gull, men det gikk altså ikke, hverken for de norske håndballjentene eller de franske håndballherrene.
(Danmark - Frankrike 28-26) Frankrike klarte ikke ta sitt tredje strake OL-gull i håndball. De danske drengene ble for sterke i Rio - og sørget for Danmarks beste OL på 68 år.